कुलमिलाकर प्रधानमंत्री नरेंद्र मोदी के शब्‍दों में कहें तो आज दोनों देशों को मिलकर विकास की चुनौतियों का सामना करना है और आतंकवाद से भी मिलकर लड़ाई लड़नी है, इस दिशा में भारत-इजरायल के बीच जब से पूर्ण राजनयिक संबंध शुरू हुए हैं, तब से दोनों ने प्रगति की है। भारत की सभ्यता पुरानी है लेकिन यह एक युवा देश है। यहां 80 करोड़ लोग 35 साल से कम उम्र के हैं और इजरायल की इकोनॉमी, बिजनेस करने का तरीका और दुनिया से रिश्ते वर्तमान भारत को प्रेरित कर रहे हैं। मोदी सही कहते हैं कि उच्च तकनीकी शिक्षा, इनोवेशन के मामले में इजरायल आगे है, इजराइल के प्रधानमंत्री का यह भारत दौरा दोनों देशों के बीच बातचीत के नए दौर की शुरुआत कर रहा है।